120 S. BRUSINA. 
svoju malakologičku zbirku, tako ću i druge, ali tome treba lite- 
rature i veće slobode u mom djelokrugu kao načelniku zoologičkog 
odsjeka narodnoga muzeja. O tom ću, ako bude od potrebe, dru- 
gdje progovoriti, za sada nastavimo naš putopis. U čem se ja tako 
na skoro ne nadam nadkriliti muzej tršćanski, to je njegova ručna 
knjižnica naravoslovna, tamo se naime nalazi: veliko ichtiologičko 
djelo Cuviera i Valenciennesa, veliko konkiljologičko djelo Mar- 
tina i Chemnitza, koja dva skupa imadu cienu ako ne više, to 
niti manje od 1000 for. Osim toga imaju djela Millera i Henla, 
Rissa, Narda, Philippa, Pola, Coste, Ginnana, Milne-Edwardsa, 
Gruba, Millera i Troschela, Contarina, Ehrenberga, Delle_Chiaje, 
Oliva, Reniera, Ferussaca, Cuviera, Jana itd., bez kojih o pro- 
učenju domaće faune ni govora biti nemože. Imaju osim toga više 
spisa učenih družtva i periodičnih časopisa, kao i čitavu botaničku 
knjižnicu pokojnoga Biasoletta. Antonio Marinelli, preparater_mu- 
zeja, osobito umjetno i vješto nadieva ribe. 
Imajući lazno posjetio sam prijatelja Stosića i pregledao sam 
po drugi put meni već poznate zbirke, a nije to bez koristi bilo. 
Izza naše ona je najpodpunija i najljepša malakologička zbirka 
istoga profesora, koj mi već prigodom prvoga moga putovanja da- 
rova ne samo liepih stvari, nego i unicuma, što već jesam ili 
hoću istom spomenuti na drugomu mjestu. Stvari, što mi je i taj 
put darovao, spomenute su u drugom dielu ove razprave, ovdje ću 
samo dodati ono, što sam vidio, ali dobio nisam i služit će sve- 
jednako kao gradivo za jadransku faunu: 
Tellina. (Macoma) Cumana Costa, od koje ima jedan ozledjeni 
komad i jedan klop iz Kastellastve, ubran po grofu Walderdorffu. 
Mysia trigonula Bronn. Dva ciela i polovinu, iz neizvjestnog 
mjesta jadranskoga mora. 
Odostomia spiralis Mont. Jedan primjerak iz Mlieta, druge što je 
imao, darova gosp. Jeffreysu. 
Odostomia conspicua Alder. Vrst O. conoidee slična iz Cresa. 
Scala (Clathrus) pseudoscalaris Broc., za koju jamči, da ju je sam 
na otoku Hvaru ulovio. 
Parobrod ,San Marco“ spremi se put Dalmacije, a ja se oprostih 
srdačno od moga prijatelja Stosića i njegove ljubezne obitelje, te 
se ukrcah na brod. 
